open-index/open-wikipedia-markdown huggingface dataset:
Hostel

[regs|duimnael|250px|'n Koshuiskamer in [Republiek China|Taiwan.]]
[regs|duimnael|250px|Die wêreld se eerste hostel is in 1912 as [jeugherberg gestig by die Kasteel Altena in Duitsland.]]
**Hostels** verskaf begrotingsgeoriënteerde, gesellige akkommodasie waar gaste 'n bed huur, gewoonlik 'n stapelbed, in 'n koshuis en 'n badkamer, sitkamer en soms 'n kombuis deel. Die kamers kan gemeng of enkelgeslag wees, en private kamers mag ook beskikbaar wees.

Hostels is dikwels goedkoper vir beide die operateur en die inwoners; baie hostels het langtermyn inwoners wie in diens is as ontvangs- of huishoudingpersoneel in ruil vir die ervaring of afslagakkommodasie.

In sekere lande, soos die Verenigde Koninkryk, Ierland, Indië en Australië, verwys die woord hostel soms ook na instansies wat langtermyn akkommodasie verskaf. In Indië, Pakistan en Suid-Afrika, verwys hostel ook na koshuisskole of studente slaapsale in inwonerkolleges en universiteite. In ander dele van die wêreld verwys die woord hostel hoofsaaklik na die gedeelde akkommodasie vir reisigers of rugsaktoerisme.

## Verwysings
Elfriede Jelinek

**Elfriede Jelinek** (* 20 Oktober 1946 in Mürzzuschlag, deelstaat Stiermarke) is 'n Oostenrykse skryfster wie se werk met talle literatuurpryse bekroon is, waaronder die *Georg-Büchner-Preis* en die *Franz-Kafka-Literaturpreis*. In 2004 is die Nobelprys vir Letterkunde aan haar toegeken vir "die musikale vloei van stemme en teenstemme in romans en dramatonele wat die absurditeit en die dwingende mag van maatskaplike klisjees met 'n unieke passie vir taal onthul".

Elfriede Jelinek se literêre kritiek op wantoestande in die Oostenrykse samelewing, insluitende die privaat lewe van Oostenrykers, wat sy in 'n sarkastiese en uitdagende styl lewer, het in haar geboorteland verskeie kere skerp reaksie uitgelok. Haar teenstanders, maar ook Jelinek self, beskryf haar taalgebruik as onfyn en selfs obseen, as blasfemies, vulgêr of honend. Maar terwyl Jelinek aanvanklik nog as provokateur beskou is, word haar literêre werke intussen as hoogs gevoelige taalkuns gewaardeer. Haar toneelstuk *Winterreise* (2011) word onder die mees opgevoerde Duitstalige toneelstukke gereken.

## Verwysings 
## Eksterne skakels
Charlize Berg

**Charlize Berg** (gebore 10 April 1992 in Centurion, Suid-Afrika) is 'n Afrikaanse sangeres wat van kleins af begin sing het. 

## Diskografie 
* *Charlize Berg* (2011)
* *Deluxe Weergawe* (2013)
* '*n Spesiale Aand met Charlize Berg* (2013)
* *As Jy Weet Dis Liefde* (2016)
* *A Magical Christmas with Charlize Berg* (2018)

## Sien ook 
* Lys van Suid-Afrikaanse musikale kunstenaars

## Verwysings 
## Eksterne skakels 
; Musiekvideo's
* "As Jy Weet Dis Liefde" op YouTube
* "Braaf" op YouTube
Haweloosheid

[duimnael|300x300px|'n Hawelose man in [Parys, Frankryk.]]

**Haweloosheid** is die toestand van mense sonder 'n permanente woning, soos 'n huis, woonstel of herberg. Mense wat dakloos gelaat is, is dikwels nie in staat om gereelde, veilige en voldoende behuising te bekom en in stand te hou nie. Die wetlike definisie van *hawelose* wissel van land tot land, of tussen verskillende jurisdiksies in dieselfde land of streek.

Die term *haweloses* kan ook insluit mense wie se primêre nagblyplek in 'n hawelose skuiling, 'n huishoudelike geweldskuiling, langtermynverblyf in 'n motel, 'n voertuig, plakkershut, 'n tentdorp, onder seile of kartonbokse, shanty dorpstrukture gemaak van afvalboumateriaal of ander *ad hoc*-behuisingsituasies. Volgens die VK se dakloosheidsuitreik "Crisis", is 'n huis nie net 'n fisiese ruimte nie: dit bied ook wortels, identiteit, sekuriteit, 'n gevoel van behoort en 'n plek van emosionele welstand.

Daar is 'n hele aantal organisasies wat hulp verleen aan haweloses.

## Verwysings
Mejuffrou Suid-Afrika 2017

**Mej. Suid-Afrika 2017** is op Sondag 26 Maart 2017 in die Sun City Superbowl gehou. Dit is op M-Net en Mzansi Magic uitgesaai. 

Die wenner was Demi-Leigh Nel-Peters – sy het die kroon voor 11 ander finaliste, 25 ander deelnemers en meer as 900 inskrywings weggeraap. Sy het Suid-Afrika hierna by 2017 se Mej. Heelal- en Mej. Wêreld-kompetisie verteenwoordig.

Demi-Leigh is deur Mej. SA 2016, Ntandoyenkosi Kunene, gekroon.

## Beoordelaars 
Daar was sewe beoordelaars uit die mode-, sport- en vermaakwêreld:

1. Bridget Masinga

2. Cameron van den Berg

3. Mej. SA 2004, Claudia Henkel

4. Unathi Msangena

5. Maps Maponyane

6. Gisele Aymes

7. Ezra Davids

## Wenners en naaswenners 
## Semifinaliste 
## Verwysings 
## Eksterne skakels 
*Amptelike webtuiste
Demi-Leigh Nel-Peters

**Demi-Leigh Tebow** (née **Nel-Peters,** gebore 28 Junie 1995) is op Sondag 26 Maart 2017 in die Sun City Superbowl as Mejuffrou Suid-Afrika 2017 aangewys. Die geleentheid is op M-Net en Mzansi Magic uitgesaai.

Demi-Leigh Nel-Peters het die kroon voor 11 ander finaliste, 25 ander deelnemers en meer as 900 inskrywings weggeraap. Sy het Suid-Afrika in 2017 by die Mej. Heelal-kompetisie verteenwoordig, waar sy op 26 November as die wenner aangewys is. Sy is die tweede Suid-Afrikaanse Mej. Heelal-wenner ná Margaret Gardiner in 1978. Demi-Leigh Nel-Peters het Suid-Afrika ook in die Mej. Wêreld-kompetisie verteenwoordig.

Sy is deur Mejuffrou Suid-Afrika 2016, Ntandoyenkosi Kunene, gekroon.

## Lewe 
Nel-Peters is op 28 Junie 1995 in Sedgefield gebore, dogter van Bennie Peters en Anne-Marie Steenkamp. Sy het aan die Noordwes-Universiteit gegradueer in Maart 2017, net 'n paar dae voor sy die Mej. Suid-Afrika 2017 kompetisie gewen het. Sy is vlot in beide Afrikaans en Engels.

## Verwysings 
## Eksterne skakels 
*  Mejuffrou Suid-Afrika se webtuiste
Alooi-oranje

Die kleur **alooi-oranje** is 'n diep skakering van oranje, wat eerder na bruin neig.

Alhoewel dit veronderstel is om 'n metaalkleur te wees, bestaan daar nie tans 'n manier om metaalkleure op 'n rekenaarmonitor weer te gee nie.

## Kleurkoördinate 
Volgens verskeie kleurskemas word **alooi-oranje** as volg voorgestel:

## Sien ook 
* Lys van kleure
Psykter

[duimnael|200px|’n Voorbeeld van ’n psykter ([Louvre).]]

’n **Psykter** (Grieks: ψυκτήρ, "verkoeler") was in Antieke Griekeland ’n ronde soort pot met ’n hoë, smal voetstuk wat as wynverkoeler gebruik is. Die psykter sou met wyn gevul en dan in ’n krater met koue water geplaas word.

Dié styl is van die laat 6de tot die middel 5de eeu v.C. vervaardig.

## Verwysings 
## Eksterne skakels 
*
*15px Hierdie artikel is vertaal uit die Engelse Wikipedia
Asetaat

'n **Asetaat** (van Latyn: *aceo* suur wees, *acetum* asyn) is 'n sout wat die organiese anioon  of 'n ester wat die -groep bevat. Die anioon is die suurres van asynsuur.

## Soute 
Asetate is goed oplosbaar is waterige oplossing en die oplossing het basiese eienskappe deur die suur-basisewewig:

 CH_3COO^{-} + H_2O \leftrightharpoons CH_3COOH + OH^{-}

## Esters 
Asetaatesters is dikwels vlugtige vloeistowwe wat soos soet vrugte geur en hulle word as oplosmiddels gebruik. Etielasetaat kom in alkoholiese dranke, radys en *Anthemis nobilis* (Romeinse kamille) voor.  

## Sien ook 
*Lys van anione

## Verwysings
Losiesverblyf

[regs|duimnael|240x240px|Die Hotel Carlton in [Bratislava, Slowakye.]]
[duimnael|240x240px|'n Kampterrein in die Hunting Island State Park in [Suid-Carolina]]
[duimnael|293x293px|Koshuiskamer van 'n hostel in [Boedapest|Budapest, Hongarye]]
**Losies** of **vakansieverblyf** is 'n tipe van residensiële akkommodasie. Mense wat reis en vir meer as 'n dag van die huis af weg is, benodig verblyf vir hul slaap, rus, etes, veiligheid, skuiling teen koue of reën, die stoor van bagasie en toegang tot gemeenskaplike huishoudelike funksies.

Losiesverblyf kan selfsorg wees, in welke geval geen kos voorsien word nie, maar kookfasiliteite wel deur die losieshuis beskikbaar gestel word.

Verblyf kan ook in 'n hotel, motel, koshuis of hostel wees, 'n privaathuis (kommersieel, soos 'n bed-en-ontbyt, 'n gastehuis, 'n vakansieverhuring, of niekommersieel, met lede van gasvryheiddienste of in die huis van vriende), in 'n tent, karavaan/kampeerder (dikwels op 'n kampterrein).

## Sien ook 
* Koshuis
* Losieshuis
* Gasvryheidsbedryf
* Rugsaktoerisme
* Toerisme

## Verwysings 
## Eksterne skakels 
* alt=|16x16px
* alt=|16x16px
Heurteauville

**Heurteauville** is 'n Franse dorp in die département Seine-Maritime (région Normandië), wes van Rouen, met sowat 300 inwoners (2014).

Die dorp is op die linkeroewer van die Seinerivier in die meander van Brotonne. 

Heurteauville was 'n dorpie van Jumièges tot Oktober 1868.

## Naburige munisipaliteite 
## Demografie
Malala Yousafzai

**Malala Yousafzai** (*Malālah Yūsafzay*: Oerdoe: ملالہ یوسفزئی; Pasjtoe: ملاله یوسفزۍ ; gebore op 12 Julie 1997) is 'n Pakistanse student en onderrigaktivis. Sy is veral bekend vir haar aktivisme om meisies en vroue se regte om skool te bywoon. Yousafzai is oorspronklik van die dorp van Mingora in die Swat-distrik van Noordwes-Pakistan. In Oktober 2012 het sy 'n slagoffer van 'n skietwond aanval geword. Yousafzai is die jongste persoon wat die Nobelprys vir Vrede ontvang het. Sy het die prys in Oktober 2014 op die ouderdom van sewentienjaar saam met die Indiese aktivis Kailash Satyarthi ontvang.

## Lewensloop 
Malala Yousafzai, die dogter van 'n onderwyser, het bekend geword as gevolg van haar stryd vir meisies se reg om skool te bywoon. In 2009 het sy op die ouderdom van elf jaar onder die skuilnaam *Gul Makai* (koringblom) 'n webjoernaal op die webwerf van die BBC geplaas. In die vorm van 'n dagboek het sy oor die gewelddadighede van die Taliban geskryf.

Terwyl sy op 9 Oktober 2012 in haar skoolbus teruggekeer het, het ‘n Talibanstryder 'n doelgerigte aanslag op haar lewe gemaak, waarby sy deur 'n koeël in haar kop en haar nek swaar gewond is. Dokters van 'n Rawalpindiese hospitaal het die koeël uit haar kop verwyder. Die Taliban het steeds gedreig om haar te vermoor.

Op 15 Oktober het sy Engeland toe gevlieg, waar sy verdere spesialisbehandeling ondergaan het in die Queen Elizabeth Hospitaal in Birmingham. Sy was daar ook veiliger teen die aanvalle van die Taliban. Haar vader het daar werk gekry sodat haar gesin saam met haar in die Verenigde Koninkryk kon bly.

In Januarie 2013 is sy uit die Birminghamse hospitaal ontslaan, maar teen Februarie moes sy terugkeer. ‘n Deel van haar skedel is met 'n titaanprostese herstel. Sy het ook 'n kogleêre inplanting in haar linkeroor ontvang. Op 8 Februarie is sy uiteindelik uit die hospitaal ontslaan.

## Verwysings 
## Eksterne skakels 
*  malala.org
Voluut

duimnael|180px|Voorbeelde van Ioniese volute. Uit Julien David LeRoy se *Les ruines plus beaux des monuments de la Grèce*, Parys, 1758 (Plaat XX).

’n **Voluut** is ’n spiraal- of krulvormige verbinding by kapitele wat die basis vorm van die argitektuurstyl die Ioniese orde. Dit is later ook gebruik by Korintiese kapitele. Daar is gewoonlik vier aan ’n Ioniese kapiteel, agt aan ’n Komposiete kapiteel en kleiner weergawes (soms helikse genoem) aan ’n Korintiese kapiteel.

Die term is afgelei van die Latynse woord *voluta* ("perkamentrol"). Dit word aangetref in Renaissance- en barokargitektuur en is algemeen in meubelontwerp, asook by silwer- en keramiekware. 

## Verwysings 
## Eksterne skakels 
*
*15px Hierdie artikel is vertaal uit die Engelse Wikipedia
Klassieke orde

duimnael|220px|’n Illustrasie van die vyf argitektuurordes. Bo is die Toskaanse en die Doriese orde; in die middel twee weergawes van die Ioniese orde; onder die Korintiese en die Komposiete orde (*Encyclopédie,* vol. 18).

Die **Klassieke ordes** is die klassieke argitektuurstyle wat elk onderskei word deur sy spesifieke voorkoms en verhoudings tussen elemente; hulle word veral uitgeken aan die soort pilare wat gebruik is. Die drie klassieke ordes – die Doriese, Ioniese en Korintiese orde – het in Griekeland ontstaan. Hierby het die Romeine die Toskaanse orde (eenvoudiger as die Doriese orde) en die Komposiete-orde (meer ornamenteel as die Korintiese orde) gevoeg – laasgenoemde twee word egter nie as kanonieke ordes, dus amptelik as klassieke ordes, beskou nie. 

Die elemente van die ordes was struktureel noodsaaklik in die Griekse argitektuur, want boumeesters het eers in die laat periode begin om boë te gebruik. In die Romeinse argitektuur, waar boë dikwels oorheersend was, het die ordes toenemend bloot dekoratief geraak. Pilare het kleiner geword en later is net muurpilare gebruik. 

## Ordes 
**Kanonieke ordes:**
* Doriese orde
* Ioniese orde
* Korintiese orde

**Ander ordes:**
* Toskaanse orde 
* Komposiete orde 

## Eksterne skakels 
*Smarthistory – video van die Klassieke ordes
*
*15px Hierdie artikel is vertaal uit die Engelse Wikipedia
Stormjaers

duimnael|Embleem van die Ossewabrandwag

Die **Stormjaers** was die militêre vleuel van die Ossewa-Brandwag. Hulle wou deur sabotasie en sluipmoorde Suid-Afrika se betrokkenheid by die Tweede Wêreldoorlog in die wiele ry.

## Stigting en doel 
Die Stormjaers is in Augustus 1940 gestig as die stormtroepe van die Afrikanervolk na die voorbeeld van die Sturmabteilung van die Nazi’s. Dit was 'n protesaksie teen die regering se steun aan Brittanje in die oorlog. Die doel was om 'n staatsgreep  in Suid-Afrika uit te voer op die  moment  dat die Duitsers die oorhand begin kry het in die oorlog en dan sou 'n republiek uitgeroep word. Met geweld sou die regering  oorgeneem word en daarom moes die Stormjaers goed georganiseerd en gedissiplineerd wees. Opleiding en die oppotting van krygsvoorrade het op die plaas Biddulphsberg plaasgevind. Onluste sou ontketen word sodat die Smuts-regering groot getalle soldate in die land moes hou om die binnelandse stabiliteit te handhaaf en dus weinig soldate beskikbaar sou hê om na die buiteland te stuur.

## Optrede 
Die Stormjaers het die oorlogspoging van die regering aktief teengestaan met voorvalle van sabotasie met tuisgemaakte brandbomme en handgranate. Op 31 Januarie 1941 het 'n botsing wat twee dae geduur het by die Johannesburgse stadsaal  tussen die Stormjaers en soldate uitgebreek. Geboue is aan die brand gesteek en traangas is gegooi. Die Stormjaers was gewapen met stokke, fietskettings, pype, knuppels en messe.  Daarteenoor was die soldate swak bewapen. Etlike polisielede het hulle selfs by die Stormjaers aangesluit. Einde Januarie 1942 is telegraaf-, telefoon- en kraglyne gesaboteer. Die Stormjaers het hardhandig opgetree teenoor  hul lede wat verraad gepleeg het. 'n Volksraadslid is selfs ontvoer en aangerand. Die regering het OB-lede en Stormjaers sonder verhoor aangehou. 'n Gevolg hiervan was dat die Stormjaers sekere gevangenes bygestaan het om te ontsnap. Rooftogte is uitgevoer om in die lewensbehoeftes van die gesinne van die gevange lede te voorsien.

## Lede 
Onder die bekendste lede was B.J. Vorster, Johannes van der Walt en Robey Leibbrandt. Anna Neethling-Pohl was 'n sterk ondersteuner van hul saak.

## Slagspreuk 
Die slagspreuk van die Stormjaers was

## Bibliografie 
* Blake, Albert: Robey Leibbrandt - 'n lewe van fanatisme. Johannesburg: Jonathan Ball, 2019. 
* Strydom, Hans: Vir Volk en Führer. Robey Leibbrandt & Operasie Weissdorn. Johannesburg: Jonathan Ball Uitgewers, 1983.  
* Terblanche, H.O.: John Vorster - OB-generaal en Afrikanervegeter. Roodepoort: CUM-boeke, 1983.  
* van der Schyff, P.F. en Badenhorst, J.J.: Vuurtjie in die droë gras. dspace.nwu.ac.za
* Visser, George Cloete: OB - Traitors or Patriots? Johannesburg: MacMillan, 1976. 
* www.afrikanergeskiedenis.co.za
* www.biddulphsberg.com
* www.leibbrandt.com
* www.scielo.org.za
Macadam

duimnael|’n Macadampad op die Amerikaanse platteland.

**Macadam** is ’n soort padverharding wat omstreeks 1820 deur die Skotse ingenieur John McAdam uitgevind is. Gekapte klippe van dieselfde grootte en gewig word in dun lae opmekaar geplaas en daarna saamgepers. Dit kan ook met fyner stof aangevul word. 

Volgens McAdam moes geen bindmiddel bo-op die klippe geplaas word nie, omdat die verkeer op die pad sou sorg dat die gebreekte klippe teen die regte hoek verder saamgepers word. Dit sou ’n plat, stewige oppervlak vorm wat die weer en verkeer sou kon weerstaan.

Weens die talle holtes tussen die klippe en die gebrek aan ’n bindmiddel soos teer is spore maklik op ’n macadampad uitgetrap. Klippe het ook opgeskiet en dit het skade veroorsaak aan die paaie self en aan die voertuie wat dit gebruik het. Om hierdie redes word dié soort padverharding deesdae baie selde gebruik.

## Teermacadam 
’n Ander weergawe van bogenoemde is **teermacadam** (Engels: *tarmac*, van "tar" en "macadam"), waar teer as bindmiddel gebruik word. Dit is deur die Brit Edgar Purnell Hooley ontwikkel om die nadele van macadampaaie sonder ’n bindmiddel uit te skakel. Hy het sy uitvindsel in 1901 laat patenteer. 

Die proses behels dat mineraalaggregaat vooraf met teer gemeng en agterna met rollers saamgepers word. Teermacadam is die voorloper van die teenswoordig gebruikte asfaltverharding vir paaie.

## Verwysings
Sulfiet

200px|duimnael|Natriumsulfiethidraat|links

'n **Sulfiet** is 'n sout wat die komplekse ioon SO32- bevat. Die ioon is die suurres van swaweligsuur, H2SO3.

Die ioon het 'n trigonaalpiramidale vorm en die sentrale atoom het 'n oksidasietoestand van +4. Die stof het reduserende en basiese eienskappe.

Die meeste sufiete is nie oplosbaar in waterige oplossings nie. Uitsonderings is die sulfiete van ammonium, natrium en kalium.

Sulfiete is egter wel in sure oplosbaar. Hulle kan daarby swaweldioksied vrystel:

: 2H^+ + SO_3^{2-} \rightleftarrows H^+ + HSO_3^- \rightleftarrows H_2SO_3 \rightleftarrows H_2O + SO_2 \uparrow  

## Sien ook 
*Lys van anione

## Verwysings
Yokosuka D4Y

Die **Yokosuka D4Y** was 'n eenmotorige duikbomwerper wat deur die Japannese Keiserlike Vloot gebruik is tydens die Tweede Wêreldoorlog. Die vliegtuig het in November 1940 sy nooiensvlug afgelê. Dit was die eerste vliegtuig vir die Japannese Vlootlugmag sedert 1932 wat met 'n inlynenjin toegerus is, tot op daardie stadium is sterenjins gebruik.

## Tegniese besonderhede 
## Bron 
* *Bombers 1939–1945* Kenneth Munson, Bounty Books 2012
Orlando, Florida

**Orlando** is 'n stad in die deelstaat Florida. Dit is ongeveer 135&nbsp;km noordoos van Tampa. Die stad het ontstaan in 1843 en is genoem na 'n soldaat wat in die Tweede Seminole-oorlog gesneuwel het. Dit het in 1875 stadstatus verwerf. Sitrus word in die omgewing verbou. Dit was een van die gasheerstede tydens die FIFA Sokker-Wêreldbekertoernooi in 1994. Tydens die FIFA Sokker-Wêreldbekertoernooi in 2026 sal weer wedstryde hier beslis word.

## Bron 
* ''Collier's Encyclopedia'', Crowell-Collier Educational Corporation, Volume 18, Bladsy 228.

## Eksterne skakels 
*  
*  Amptelike webwerf
Jumièges

**Jumièges** is 'n Franse dorp in die département Seine-Maritime (région Normandië), wes van Rouen, met sowat 1800 inwoners (2014).

Die dorp is op die regteroewer van die Seinerivier in die meander van Jumièges geleë. Die dorp is bekend vir die ruïnes van die klooster Saint-Pierre.

Die dorp word as *Gemeticum* vir die eerste keer in 837 genoem.

Heurteauville was 'n dorpie van Jumièges tot Oktober 1868.

## Naburige munisipaliteite 
## Demografie 
## Verwysings
Fascinum

duimnael|220px|Gallo-Romeinse voorbeelde van die fascinum in koper. Die heel boonste een is ’n voorbeeld van die "vuis-en-fallus"-gelukbringer met ’n *manus fica*.
[duimnael|220px|’n Fallus uitgekerf op ’n sypaadjie in [Pompeji.]]

’n **Fascinum** of **fascinus** was in die godsdiens van die antieke Romeine die vergestalting van die goddelike fallus. Die woord kan na die god **Fascinus** self verwys, na falliese afbeeldings en gelukbringers of na die towerspreuke waarmee goddelike beskerming gevra is. Plinius die ouere het dit genoem ’n *medicus invidiae*, ’n "dokter" of kuur vir afguns (*invidia*) of die bose oog.

## Openbare godsdiens 
Die Vestaalse maagde was die opsieners van die kultus van die *fascinus populi Romani*, die heilige afbeelding van die fallus wat een van die noodsaaklike items was vir die veiligheid van die staat (*sacra Romana*). Uit die Romeinse mitologie blyk die fallus was die verpersoonliking van die manlike voortplantingsvermoë en dus heilig. Wanneer ’n generaal ’n oorwinning gevier het, het die Vestaalse maagde ’n afbeelding van die fascinum onder sy strydwa gehang om hom teen afguns te beskerm.

## Towersimbole 
’n Grafiese voorstelling van die mag van die fascinum om die bose oog af te weer, word gevind op ’n Romeinse mosaïek wat ’n fallus uitbeeld wat in ’n oog ejakuleer. Die motief is ook bekend van verskeie reliëfwerke van Leptis Magna in die hedendaagse Libië. ’n Terracotta-beeldjie uit die 1ste eeu v.C. wys "twee fallusmannetjies wat ’n oogbal middeldeur saag".

Falliese gelukbringers, dikwels met vlerke, was volop in die Romeinse kultuur, van juweliersware en klokke tot windklokkies en lampe. Daar is ook geglo die fascinum beskerm kinders, veral seuns, teen die bose. Plinius het die gebruik genoem om ’n falliese gelukbringer om ’n seun se nek te hang, en voorbeelde is ontdek van ringe met falusse wat so klein was dat net kinders dit sou kon dra. 

Die "vuis-en-fallus"-gelukbringer was gewild onder soldate. Dit het ’n (gewoonlik) gebalde vuis aan die onderpunt van die fallus se skag gehad wat weggewys het van die eikel. Daar was verskeie voorbeeld van die vuis wat die *manus fica* of vyteken (met die duim tussen die eerste twee vingers) wys; dit is as ’n simbool van goeie geluk beskou. 

Beeld:Bas-relief of fascinus.jpg|Basreliëf van ’n fallus met bene wat ejakuleer in ’n bose oog, waarop ’n skerpioen sit (van Leptis Magna).
Beeld:Tintinnabulum-Fund in Herculaneum.jpg|’n Man in ’n geveg met ’n fallus.
Beeld:Tintinnabulum Pompeii MAN Napoli Inv27839.jpg|’n Fascinum uit Pompeji.

## Etimologie 
Die Afrikaanse woord "fassineer" kom met ’n ompad van die Latynse *fascinum* en die verwante werkwoord, *fascinare*: "om die mag van die fascinum te gebruik", dit is "om towerkrag te gebruik" en dus om "te bekoor, te betower". 

## Verwysings 
## Eksterne skakels 
*Open Library: *Dictionary of Greek and Roman antiquities*: Fascinum
*
*15px Hierdie artikel is vertaal uit die Engelse Wikipedia
Louis Sullivan

**Louis Henry Sullivan** (* 3 September 1856; † 14 April 1924) was 'n Amerikaanse argitek na wie dikwels verwys word as die "Vader van die wolkekrabber" en as die "Vader van modernisme".

Sullivan word deur vele as die skepper van die moderne wolkekrabber beskou, was 'n invloedryke argitek en kritikus van die Chicago-skool binne die Amerikaanse boukunde, was 'n mentor vir Frank Lloyd Wright en het as inspirasie gedien vir 'n groep argitekte in Chicago wat bekendheid sou verwerf as die *Prairie School*. Saam met Wright en Henry Hobson Richardson word Sullivan erken as die "Drie-eenheid van Amerikaanse argitektuur". Die leuse "Vorm volg funksie" word aan Sullivan toegeskryf, alhoewel hy self na 'n antieke Romeinse argitek as oorsprong van die konsep verwys het. In 1944 het Sullivan die tweede argitek in die geskiedenis geword aan wie die American Institute of Architects (AIA) se goue medalje postuum toegeken is.

## Verwysings 
## Eksterne skakels
Toffie (teken)

duimnael|180px|Die toffie.

Die **toffie** of **vyteken** is ’n teken wat ’n mens gee met die duim tussen die wys- en middelvinger vasgeknyp. "Om 'n toffie te gooi" word in sommige lande, soos Suid-Afrika, as vulgêr beskou. 

## Geskiedenis 
Die vy (Latyn: *ficus*) en druif is in die antieke tyd beskou as simbole van die wyn-en-vrugbaarheidsgod Dionisos/Bacchus. In Italiaans verwys die woord "fica" nie net na die vrug nie, maar ook na die vulva en is dit ’n vulgêre woord vir laasgenoemde.

In Antieke Rome was die vyteken (*mano fico*) ’n vrugbaarheids- en geluksimbool en ’n manier om bose magte af te weer. Dit is ook teen die bose oog of afguns ingespan en is op talle gelukbringers aangebring, soms saam met die fallus. In lande soos Portugal en Brasilië word dit vandag nog as ’n gelukbringer beskou. 

Onder vroeë Christene was dit bekend as die *manus obscena*, of "obsene hand".

*In Japan word die teken セックス (*sekkoesoe*) genoem en beteken dit seks. Sedert die laat 1980's het dit in onbruik geraak.

*In Rusland word dit gebruik om ’n versoek te weier. As ’n kind byvoorbeeld gevra word om iets te oorhandig, sal hulle die teken maak om te wys hulle sal dit nie doen nie.

*In baie lande soos die VSA, Brittanje, Frankryk,  Denemarke en Tsjeggië het die teken geen obsene betekenis nie en word dit in ’n spel gebruik waar ’n speler iemand anders se neus "steel". Dit word gewoonlik met klein kinders gespeel; die duim verteenwoordig die "gesteelde" neus. Soms bestaan dié betekenis saam met die obsene betekenis, soos in Duitsland.

## Verwysings 
## Eksterne skakels 
*
*15px Hierdie artikel is vertaal uit die Duitse en die Engelse Wikipedia
Heinz Heger

**Josef Kohout** (24 Januarie 1915 – 15 Maart 1994) was die Oostenrykse oorlewende van ’n Nazi-konsentrasiekamp wat daarheen gestuur is omdat hy homoseksueel was. Hy is die bekendste vir sy boek van 1972, *Die Männer mit dem rosa Winkel* (in Engels vertaal as *The Men with the Pink Triangle*). Dit is deur ’n kennis, Hans Neumann, geskryf onder die skuilnaam **Heinz Heger**, wat dikwels valslik aan Kohout toegeskryf word.

Die boek is een van die min eerstehandse weergawes van die behandeling van gay mans in Nazi-gevangenskap. Dit is in verskeie tale vertaal en ’n tweede uitgawe is in 1994 gepubliseer. Dit was die eerste getuienis van ’n gay oorlewende van die konsentrasiekampe wat in Engels vertaal is, en word as die bekendste beskou. ’n Rolprent is in 1997 daarvan gemaak met Sean Mathias as regisseur.

## Nalatenskap 
Kohout is in Wene dood en van sy besittings is deur sy lewensmaat aan die United States Holocaust Memorial Museum geskenk. Dit sluit Kohout se dagboeke van die kamp in, asook briewe van sy ouers af wat hom nooit bereik het terwyl hy gevange gehou is nie en die stuk materiaal met die pienk driehoek en sy gevangenenommer wat hy gedwing is om te dra. Dit was die eerste pienk driehoek wat aan ’n geïdentifiseerde individu behoort het wat deur ’n museum aangeskaf is.

## Verwysings 
## Eksterne skakels 
* 

* 15px Hierdie artikel is vertaal uit die Engelse Wikipedia
Priapisme

**Priapisme** is ’n toestand waar ’n penis ure lank hard bly sonder dat daar stimulasie is of nadat stimulasie geëindig het. Daar is drie soorte: iskemies, (laevloei), nie-iskemies (hoëvloei) en terugkerend iskemies (onderbroke). Die meeste gevalle is iskemies; dit is gewoonlik pynlik terwyl nie-iskemiese priapisme nie is nie. By iskemiese priapisme is die grootste deel van die penis hard, maar nie die eikel nie; by nie-iskemiese priapisme is die hele penis halfstyf.

## Oorsake en behandeling 
Sekelselsiekte is die grootste oorsaak van iskemiese priapisme. Ander oorsake sluit in medisyne en dwelmmiddels soos kokaïen en dagga. Nie-iskemiese priapisme kan voorkom ná trauma aan die penis of ’n rugmurgbesering. Eersgenoemde kom voor wanneer nie genoeg bloed uit die penis vloei nie, terwyl laasgenoemde gewoonlik voorkom weens toenemende bloedvloei.

Behandeling hang af van die soort priapisme. As dit nie binne die eerste 48 uur behandel word nie, kan voltydse littekens aan die penis vorm. Die siekte kom by sowat 1 uit 20&nbsp;000 tot 1 uit 100&nbsp;000 mans per jaar voor.

## Terminologie 
Die term is afgelei van die naam van die Griekse god Priapos (Grieks: Πρίαπος), ’n god van vrugbaarheid. Hy word dikwels uitgebeeld met ’n besonder groot ereksie. 

## Verwysings
Ridley Scott

**Sir Ridley Scott** (* 30 November 1937) is 'n Engelse rolprentregisseur en -vervaardiger wie se kommersiële deurbraak in 1979 met die wetenskapsfiksiefilm *Alien* gekom het. Sy mees bekende werke is die neo-noir-distopiese wetenskapsfiksiefilm *Blade Runner*, die misdaaddrama *Thelma & Louise* (1991), die historiese drama *Gladiator* (2000, bekroon met die Oscar vir beste rolprent), die oorlogsrolprent *Black Hawk Dawn* (2001), die misdaadriller *Hannibal* (2001), die biografiese rolprent *American Gangster* (2007), en die wetenskapsfiksiefilms *Prometheus* (2012) en *The Martian* (2015).

Scott staan bekend vir sy atmosferiese en hoogs gekonsentreerde visuele styl. Alhoewel sy rolprente grootliks varieer ten opsigte van toneelskikking en die tydperk waarin hulle afspeel, beeld Ridley daarin dikwels merkwaardige stedelike omgewings uit, wat van 2de eeuse Rome (in *Gladiator*), 12de eeuse Jerusalem (*Kingdom of Heaven*) en Middeleeuse Engeland (*Robin Hood*) tot hedendaagse Mogadisjoe en die futuristiese stadlandskap van Los Angeles in *Blade Runner* strek. 'n Ander kenmerk van sy werke is sterk vroulike karakters.
Aardwetenskap

**Aardwetenskap** is 'n omvattende term wat al die wetenskaplike studievelde oor die planeet Aarde insluit. Aardwetenskap kan beskou word as 'n studieveld van planetologie. Die studievelde van aardwetenskappe het egter 'n baie ouer geskiedenis. Reduksionistiese en holistiese benaderinge kan gebruik word in die studie van Aarwetenskappe. Aardwetenskappe sluit in die studie van geologie, die litosfeer, sowel as die interne groter skaal strukture wat die aarde opmaak, as ook die studie van die atmosfeer, hidrosfeer en biosfeer. Aardwetenskaplikes bestudeer en kwantifiseer dus die werking en evolusie van die aarde deur meestal gebruik te maak van wiskunde, fisika, chemie, sterrekunde, geologie, geografie en biologie.
Aardwetenskap omvat heelparty onderdele:

## Verwysings
Chemiese verbinding

'n **Chemiese verbinding** is 'n stof wat uit meer as een chemiese element bestaan en waarvan die atome 'n chemiese binding aangegaan het.

Daar is 'n groot verskeidenheid chemiese verbindings. Volgens die tipe binding kan drie ekstreme tipes onderskei word.

*Molekulêre verbindings bestaan uit diskrete neutrale molekule waarin die atome op een bepaalde wyse aan mekaar geheg is. In 'n molekuul kan die bindings soms as tussen twee buuratome gelokaliseer beskou word, maar soms is die binding ook oor meer as twee atome gedelokaliseer
*Ioniese verbindings bestaan uit ione en neutrale molekule kan nie onderskei word nie, hoewel die ione self 'n molekulêre struktuur kan besit. Die binding tussen die ione is veral elektrostatiese aantrekking.
*Metalieke verbindings word deur metaalbinding gekenmerk wat oor die heel stuk metaal gedelokaliseer kan wees.

Daar bestaan egter talle tussenvorme tussen hierdie drie bostaande tipes. Die meeste molekulêre en ioniese verbindings word gekenmerk deur 'n vaste verhouding in die getalle atome van die elemente wat die verbinding vorm. Voorbeelde is water en tafelsout. Die watermolekuul bevat twee waterstofatome en een suurstofatoom. Die verhouding atome sal altyd 2:1 wees en die verbinding word as  geskryf. Tafelsout is 'n ioniese sout wat uit natrium-katione  en chloor-anione  bestaan. Die verhouding is altyd 1:1, anders is die sout nie neutraal nie. Die stof word as  geskryf. Hierdie verhoudings word stoigiometrie genoem. 

In metallieke verbindings is die verhouding dikwels minder vas en kan mens beter oor fases as oor verbindings praat. Koper en sink kan byvoorbeeld 'n verbinding vorm wat as die β'-fase bekend is en ongeveer die samestelling  het, maar dit kan wissel vanaf 48% tot effens meer as 50% sink.

'n Ander onderskeiding is tussen organiese verbindings en anorganiese verbindings. Organiese verbindings bevat die element koolstof, maar nie alle koolstofverbindings word as organies beskou nie. Hierdie verdeling is gedeeltelik net geskiedkundig.
Gay Pride-vlag van Suid-Afrika

Die **Gay Pride-vlag van Suid-Afrika** is ’n LGBTI-simbool wat ten doel het om die vryheid en uiteenlopendheid van die Suid-Afrikaanse nasie te weerspieël en trots in die land se LGBTI-gemeenskap aan te wakker. Dit is in 2012 as die vlag van die GLBTI Assosiasie van Suid-Afrika geregistreer en is nie amptelik ’n nasionale simbool van Suid-Afrika nie.

## Geskiedenis 
duimnael|links|240px|Die vlag wapper op die Cape Town Pride 2014.

Die vlag is deur Eugene Brockman ontwerp en is ’n kombinasie van die reënboogvlag en die vlag van Suid-Afrika. 

Die voorgestelde doel van die vlag is onder meer om selfdegeslaghuwelike in die land te vier en probleme soos diskriminasie, homofobie en korrektiewe verkragting te pak.

Die vlag is op 18 Desember 2010 bekendgestel op die Mother City Queer Project-kostuumparty, wat jaarliks gehou word en dié jaar by die nuwe Kaapstad-stadion plaasgevind het.

## Sien ook 
* LGBT-regte in Suid-Afrika

## Verwysings 
## Eksterne skakels
Seepunt-kontaksone

duimnael|Die Seepunt-kontaksone
duimnael|Rotse by die Seepunt-kontaksone
duimnael|Rotse by die Seepunt-kontaksone

Die **Seepunt-kontaksone** is 'n belangrike geologiese terrein. Dit toon hoe granietmagma in die ouer donkerder gemetamorfoseerde lae van die sliksteen (spikkelhoringfels) van die Malmesbury-groep (560 miljoen jaar oud) sowat 540 miljoen jaar gelede binnegesypel het. Die warmte van die magma was so hoog dat al die ander kliplae soepel en loperig geword het en vermeng het. Hoewel hierdie vermenging aanvanklik baie diep onder die aardkors plaasgevind het, het langdurige erosie veral deur die getywerking die graniet uiteindelik blootgelê, wat 'n vloergesteente gevorm het waarop die veel jonger (510 miljoen jaar oud) sedimentêre rots van die Tafelberg-groep 'n afsetting gevorm het.

Hierdie verskynsel by Seepunt, Kaapstad het baie bygedra tot die geoloë se basiese begrip van die verhouding tussen sedimentêre en stollingsgesteentes. Dus het dit 'n belangrike rol gespeel in die ontwikkeling van die geologie as wetenskap. Hierdie kontakpunt is die eerste keer in 1818 deur Clarke Abel beskryf. Ook Charles Darwin het dit in 1836 tydens sy reis op die *HMS Beagle* besoek.

Hierdie unieke plek lê by die mees westelike punt van die kusweg in Seepunt, by die parkeerterrein langs die promenade, amper dwarsoor die President Hotel. In 1953 is dit tot 'n natuurmonument verklaar.

## Bibliografie 
* Oberholster, J.J. (red.): Die historiese monumente van Suid-Afrika. Kaapstad: Kultuurstigting Rembrandt van Rijn vir die Raad vir Nasionale Gedenkwaardighede, 1972. 
* Standard Encyclopaedia of Southern Africa, deel 7. Kaapstad: Nasou, 1972. 
* inligtingsborde op die terrein
Lieze Stassen

**Lieze Stassen** is 'n Suid-Afrikaanse sangeres wat op 2 Mei 1963 in Nababeep, Suid-Afrika gebore is. Na 'n afwesigheid van amper 'n dekade sedert 2003 het sy weer besluit om die verhoog te betree.

## Geskiedenis 
Nadat sy in 1981 by die Worcester Gimnasium ge-matrikuleer het, studeer sy by die ''Babs Laker's Academy of Dramatic Art (ADK)''. Opnames vir haar solo debuutalbum begin in Januarie 1996 en in 1997 wen sy 'n SAMA-prys vir vir die beste Afrikaanse kontemporêre album vir *Thula*. 

In 2003 sterf haar seun Alexander (17) in 'n motorfietsongeluk. Sy was gebroke en het gesweer sy sal nooit weer sing of selfs aan 'n musiekinstrument raak nie. In 2011 verhuis sy na 'n perdeplaas waar sy 'n geestelike ommekeer ondergaan en besluit om te begin werk aan 'n nuwe geestelike album, *My hart is jou gebed*. Hierdie album word in 2013 vrygestel.

## Verwysings 
## Musiekvideo's 
* *Brief vir Jan Blohm* op YouTube.

## Eksterne Skakels 
* *Kwêla: Lieze Stassen* op YouTube.
* *Na 10 jaar is Lieze Stassen terug* op YouTube.
Ligte denim (kleur)

**Ligte denim** is 'n kleur, 'n ligte skakering van denim.

## Kleurkoördinate 
Volgens verskeie kleurskemas word **ligte denim** soos volg voorgestel:

## Sien ook 
* Lys van kleure
Boutonneuse-koors

:*Vir die koors wat veroorsaak word deur *Rickettsia africae* sien Afrikabosluiskoors*.
duimnael|*Rickettsia conorii*-bakterieë.

**Boutonneuse-koors** is 'n siekte wat deur die organisme *ricketsia conori* veroorsaak word en deur klein rooibruin bosluise oorgedra word. Die natuurlike gashere van die siekte is klein soogdiere soos jakkalse en hase. In die VSA kom 'n soortgelyke siekte voor nl. die "Rocky Mountain spotted fever".

## Verspreiding 
Die siekte kom in alle soorte bosveld voor waar bosluise voorkom. Dit is dus baie wyer verspreid as malaria. Daar is egter groot geografiese gebiede waar die siektes se voorkoms mekaar oorvleuel.

## Simptome 
Die simptome van bosluiskoors en malaria is baie soortgelyk. Bosluiskoors is egter selde dodelik. Sewe dae nadat die persoon deur 'n besmette bosluis gebyt is, begin die simptome van hoofpyn en soms ook 'n rooi uitslag. Daar is gewoonlik 'n tipiese bytwond sigbaar nl. 'n opgehewe, pynlike rooi area op die vel met 'n swart kol in die middel.

Persone wat gereeld aan die siekte blootgestel word ontwikkel dikwels immuniteit daarteen.
Deon du Plessis

Ds. **Gideon (Deon) du Plessis** (8 Junie 1932 – 19 Augustus 2015) was predikant in vier gemeentes van die Gereformeerde Kerk, drie aan die Wes-Rand en een aan die Oos-Rand van Gauteng.

Du Plessis het die grade B.A. en Th.B. op Potchefstroom verwerf en is daarna in 1958 in sy eerste gemeente, Roodepoort, bevestig, sowat ’n jaar nadat die gemeente van Florida afgestig het. In 1966 het hy ’n beroep na Germiston aangeneem en daar gebly tot in 1973 toe hy die eerste leraar word van die Gereformeerde kerk Witpoortjie, wat op 8 Oktober in die vorige jaar van Roodepoort afgestig het. In 1981 het hy ’n beroep aangeneem na Wilropark, wat in daardie jaar van Witpoortjie afgestig het. Daar sou hy bly tot hy sy emeritaat in 1997 aanvaar het.

Dr. Jan Venter skryf in ’n huldeblyk aan ds. Du Plessis in *Die Kerkblad* van November 2015: "Ds. Deon was ’n geliefde en gewaardeerde kollega. Hy het altyd groot erns met sy herderlike werk gemaak. Sy huisbesoek het hy getrou gedoen. Sy standpunt hieroor was duidelik: Hoe kan predikante wat nie huisbesoek doen nie, hulle lidmate ken? En hoe kan hulle die Skrif dan prakties toepas op die lewe van die lidmate?

"Sy prediking was suiwer Skrifprediking en deur en deur Christusprediking! In meerdere vergaderings het hy kosbare insette gelewer. In Klassis Wesrand (vroeër Klassis Krugersdorp) was hy ’n beminde en gerespekteerde predikant. In later jare was hy ’n 'vaderfiguur' wat baie goeie praktiese raad vir jong dominees kon gee."

In die laaste jare van sy lewe het sy gesondheid geleidelik agteruitgegaan. Sy vrou, Itje, het hom eers tuis versorg, maar eindelik moes hy in ’n versorgingseenheid opgeneem word. Ná ’n twee jaar lange lyding is hy in Augustus 2015 oorlede. Itje was 'n nooi Dijstra, suster van ds. Hessel Dijkstra.

## Bronne 
*  Bain, R.A., Coetzee, P.A., Mosase, P.T., Mathundela, C.C. (et al.). *Die Almanak van die Gereformeerde Kerke in Suid-Afrika vir die jaar 2017*. Potchefstroom: Administratiewe Buro.
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
Le Mesnil-sous-Jumièges

**Le Mesnil-sous-Jumièges** is 'n Franse dorp in die département Seine-Maritime (région Normandië), wes van Rouen, met sowat 600 inwoners (2014).

Die dorp is op die regteroewer van die Seinerivier in die meander van Jumièges. 

Die dorp word as *Masnille* vir die eerste keer in 1147 genoem. 

## Naburige munisipaliteite 
## Demografie 
## Beroemde mense 
* Agnès Sorel (1422– 9 Februarie 1450), minnares van Karel VII.
Vloeispaat

**Vloeispaat** of **fluoriet** is 'n isometriese mineraal wat hoofsaaklik uit kalsiumfluoried bestaan.

## Naam 
Carlo Antonio Galeani Napione het dit in 1797 fluoriet (van Lat. fluere = vloei) genoem omdat dit as vloeimiddel aangewend is. Die Afrikaanse naam verwys ook hierna.

## Voorkoms 
Die mineraal word dikwels in hidrotermale are aangetref, veral indien hierdie lood of sinkminerale bevat. Graniete, pegmatiete en hoëtemperatuur-are kan dit ook bevat.

Kristalle het dikwels 'n kubiese vorm. Suiwer kalsiumfluoriet is kleurloos, maar onsuiwerhede kan aan die kristalle talle kleure verleen soos geel, blou of groen.

## Struktuur 
Vloeispaat het 'n kubiese struktuur wat bestaan uit 'n kubiese digpakking van kalsiumione waarvan alle tetraëderholtes met fluorione gevul is. Vloeispaat is die argetipe van hierdie struktuur wat gewoonlik die fluorietstruktuur genoem word en die Strukturbericht-kode C1 het. Daar is party ander minerale en sintetiese stowwe met 'n algemene formule  wat hierdie struktuur het, soos uraniniet.

Hierdie struktuur is naverwant aan die diamantstruktuur van C, Si, Ge en die sfalerietstruktuur van Zns, ZnSe ensomeer waarin net die helfte van die tetraëderholtes gevul is.

Daar bestaan ook stowwe met 'n algemene formule  wat 'n antifluoriet-struktuur besit. Hier is rolle van die metaal- en niemetaalione omgedraai.

In die C1-struktuur is die metaalioon deur 'n kubus van 8 anione omring terwyl die anione 4 metaalbure het in 'n tetraëdriese rangskikking.

## Verwysings
Hubert von Goisern

**Hubert von Goisern** (eintlik **Hubert Achleitner** - die kunstenaarsnaam sinspeel op sy geboorteplek; * 17 November 1952 in Bad Goisern am Hallstättersee, deelstaat Opper-Oostenryk) is 'n Oostenrykse sanger, liedjieskrywer en wêreldmusikant wat internasionale bekendheid verwerf het met sy mengsel van rockmusiek en elemente van tradisionele Alpynse volksmusiek - 'n musikale genre waarna as Alperock of Nuwe Volksmusiek verwys word. Sy musikale werk is met 'n verskeidenheid nasionale en internasionale musiekpryse bekroon.

## Eksterne skakels 
**Media**
* *youtube.com: Hubert von Goisern - Brenna tuats guat*
* *youtube.com: Hubert von Goisern - Heast as nit*
Suurlemoen-lemmetjie (kleur)

**Suurlemoen-lemmetjie** is 'n fluoreserende chartreuse-kleur wat verwys na 'n kombinasie van suurlemoen- en lemmetjie-vrugteskille.

## Kleurkoördinate 
Volgens verskeie kleurskemas word **suurlemoen-lemmetjie** as volg voorgestel:

## Sien ook 
* Lys van kleure
Rosetta, Egipte

**Rosetta** of **Rasjied** is 'n hawestad aan die Middellandse See in Egipte en is 65&nbsp;km oos van Alexandrië. Die bekende Rosettasteen is hier gevind.
Seeskilpadgroen

Die kleur **seeskilpadgroen** is 'n vaal skakering van donkergroen.
duimnael|regs|'n Groen seeskilpad wat swem.

## Kleurkoördinate 
Volgens verskeie kleurskemas word **seeskilpadgroen** as volg voorgestel:

## Sien ook 
* Lys van kleure
Limeriek (kleur)

Die kleur **Limeriek** is 'n ligte groen kleur.

## Kleurkoördinate 
Volgens verskeie kleurskemas word **Limeriek** as volg voorgestel:

Bron: Xona.com

## Sien ook 
* Lys van kleure
Driehoek

duimnael|300px|regs|Die som van die hoeke is 180&deg;

'n **Driehoek** is 'n veelhoek wat uit drie sye en drie hoeke bestaan. 'n Kenmerk van enige driehoek wat in 'n Euklidiese tweedimensionele ruimte lê ('n **vlak driehoek**) is dat die som van die binnehoeke altyd 180° (grade) is, maar die som van die hoeke van 'n **sferiese driehoek** is altyd meer as 180&deg;.  

By 'n **reghoekige driehoek** is een van die hoeke altyd 90&deg;. Pythagoras se Stelling is 'n wiskundige stelling wat van toepassing is op reghoekige driehoeke. Die stelling lui as volg:

By 'n **gelyksydige driehoek** is al drie die sye ewe lank en al drie binnehoeke is altyd 60&deg;. Die oppervlakte van so 'n driehoek met kante van lengte L is gelyk aan \sqrt{3}L^2/4.

## Vlak driehoek 
300px|regs|duimnael|'n Willekeurige driehoekTrigonometrie word gebruik om die verskeie waardes van 'n driehoek te bereken.

As al drie lengtes van die drie sye bekend is, kan die grootte van die verskeie hoeke met die cosreël as volg bereken word:
:c^2 = a^2 + b^2 - 2ab\cos\gamma
As die hoek \gamma 90° is, is \cos \gamma = 0 en die vergelyking ontaard na
:c^2 = a^2 + b^2 (die wet van Pythagoras).

As die waarde van twee sye en een hoek bekend is, kan die waarde van die derde sy en ook die ander hoeke met die sinreël bereken word: 
:\frac{\sin \alpha}{a} = \frac{\sin \beta}{b} = \frac{\sin \gamma}{c}

U kan die oppervlak A van 'n vlak driehoek met hierdie vergelyking bereken:
:A = \frac {1}{2} a b \sin \gamma

## Sferiese driehoek
duimnael|regs|'n Sferiese driehoek
'n Sferiese driehoek is die oppervlakte van 'n sfeer wat deur drie snydende grootsirkels begrens is. Wanneer die radius van die sfeer een is, word die lengtes van die sye van die sferiese driehoek aangedui deur die hoek wat die sy in die middelpunt van die sirkel onderspan.

As die afstande op die aarde voldoende groot is om die kromming van die aarde in ag te neem, moet navigators sferiese driehoeke eerder as gewone driehoeke vir navigasiedoeleindes.

Die reëls vir sferiese meetkunde veronderstel dat die radius van die bol 1 is, dus is die lengtes van die boë a, b en c gelyk aan die hoeke wat hulle in die middel van die bol trek. Die werklike lengtes van hierdie boë is ar, br en cr waar r die radius van die sfeer is.

U kan die oppervlak A van die sferiese driehoek met hierdie vergelyking bereken:
:A = (a + b + c - \pi)r^2 (Let wel - al die hoeke a, b, c en \pi is in radiale aangedui).

Albei die sinreël en die cosreël dra oor van vlak driehoeke na sferiese driehoeke. Die sinreël is:
:\frac{\sin a}{\sin \alpha} = \frac{\sin b}{sin \beta} = \frac{\sin c}{\sin \gamma}

Die cosreël lui:
:\cos a = \cos b \cos c + \sin b \sin c \cos \alpha
en
: \cos \alpha = - \cos \beta \cos \gamma + \sin \beta \sin \gamma \cos a

## Verwysings
*
*

## Sien ook 
* Tetraëder
Soechoi Su-2

Die **Soechoi Su-2** was 'n eenmotorige verkenningsvliegtuig en ligte bomwerper wat deur die Russiese Lugmag gebruik is tydens die Tweede Wêreldoorlog. Die vliegtuig het sy nooiensvlug voltooi in Augustus 1937.

## Tegniese besonderhede 
## Bron 
* *Bombers 1939–1945* Kenneth Munson, Bounty Books 2012
Nakajima B6N

Die **Nakajima B6N** was 'n eenmotorige bomwerper wat ook torpedo's kon dra en deur die Japannese Vlootlugmag gebruik is tydens die Tweede Wêreldoorlog. Die vliegtuig het sy nooiensvlug op Maart 1942 voltooi.

## Tegniese besonderhede 
## Bron 
* *Bombers 1939–1945* Kenneth Munson, Bounty Books. 2012.
Per aspera ad astra

duimnael|280px|Die embleem van die SA Lumag met die woorde "Per aspera ad astra".

**Per aspera ad astra** (of, minder algemeen, **ad astra per aspera**) is ’n gewilde Latynse uitdrukking wat beteken "deur ontberings na die sterre". Dit is onder meer die leuse van die Suid-Afrikaanse Lugmag.

Die frase is een van die min Latynse uitdrukkings waarin die woorde "ad astra" (na die sterre) gebruik word.

## Eksterne skakels
Uilmot

Die **uilmot** (*Cyligramma latona*) is 'n mot wat ook in Suidelike Afrika voorkom. Dit lyk asof daar 'n paar oë op die vlerke is en dit het 'n vlerkspan van tot 75&nbsp;mm. Lig, die reuk van alkoholiese drank en oorryp vrugte trek hulle aan. Hulle lewenssiklus is 'n week en hulle vrek nadat hulle gepaar en eiers gelê het. Die mot se larwe kom op ''Acacias voor.

## Verspreiding 
Uilmotte kom voor in Botswana, Kameroen, Tsjad, Comore, Kongo, Demokratiese Republiek van die Kongo, Egipte, Eritrea, Ethiopië, Gambië, Ghana, Guinee, Kenia, Madagaskar, Malawi, Mosambiek, Namibië, Niger, Nigerië, Rwanda, Sierra Leone, Somalië, Suid-Afrika, Soedan, Tanzanië, Uganda, Zambië en Zimbabwe.

## Habitat 
Dit kom wydverspeid voor, maar veral in die bosveld en in subtropiese woude.

## Kenmerke 
Uilmotte het 'n vlerkspan van 75 mm, albei vlerke word deurkruis deur 'n roomkleurige streep, en daar is 'n opvallende oogkol op elke voorvlerk.

## Verwysings 
## Sien ook 
* Alfabetiese lys van Suid-Afrikaanse vlinders

## Bron 
* Koerantberig: *Gauteng kry baie uilmotte ná nat seisoen*. Beeld. 1 April 2017.
D.F. du Toit-Malherbeprys vir Genealogiese Navorsing

Die **D.F. du Toit-Malherbeprys vir Genealogiese Navorsing** is ’n prys deur die Suid-Afrikaanse Akademie vir Wetenskap en Kuns wat driejaarliks toegeken word vir ’n hoogstaande publikasie of reeks van hoogstaande publikasies in Afrikaans op die gebied van genealogie wat voor die begin van die bekroningsjaar verskyn het.

Die prys is in 1976 ingestel met ’n erflating van R3000 uit die boedel van dr. D.F. du Toit-Malherbe. Die prys kan net een maal aan ’n persoon toegeken word.

Die prys staan sedert 2017 bekend as die Hugenote-Vereniging-en-D.F. du Toit-Malherbeprys vir Genealogiese navorsing.

## Lys van pryswenners
* 1982 – Dr. J.A. Heese
* 1989 – Dr. Ben Cilliers
* 1992 – Kol. dr. Jan Ploeger
* 1995 – Dr. R.T.J. Lombard
* 1998 – Mev. Linda Zöllner
* 2001 – Dr. J.C. Visagie
* 2004 – Mev. Janet Melville
* 2007 – Mnr. M.H.C. du Preez
* 2011 – Mnr. I.P. Bosman
* 2014 – Prof. H.C. (Christo) Viljoen
* 2017 – Prof. Gerhard Geldenhuys
* 2021 – Johan Barkhuizen
* 2024 – Katja Rossouw

## Bronne 
* Verwerk vanaf akademie.co.za .

## Verwysings